ขบวนการนักสู้ - วิกิพีเดีย

# ขบวนการนักสู้

### จากวิกิพีเดีย สารานุกรมเสรี

| ขบวนการนักสู้ ต้องการแหล่งอ้างอิงที่มา (แตกต่างจาก "แหล่งข้อมูลอื่น" ที่ใช้ในการขยายความ) เพิ่มเติมเพื่อให้บทความมีความน่าเชื่อถือและสมบูรณ์ยิ่งขึ้น คุณสามารถช่วยพัฒนาวิกิพีเดีย โดยเพิ่มแหล่งอ้างอิงที่เหมาะสม - การอ้างอิงแหล่งที่มา วิธีการเขียน บทความคัดสรร และ นโยบายวิกิพีเดีย

ฮิมิซึเซ็นไตโกเรนเจอร์ ขบวนการนักสู้ขบวนการแรก จากปี พ.ศ. 2518 (ค.ศ. 1975) (หุ่นจากพิพิธภัณฑ์บันได ที่โตเกียวประเทศญี่ปุ่น)

ขบวนการนักสู้ หรือ ซูเปอร์เซ็นไท (「スーパー戦隊」, Sūpā Sentai, スーパー戦隊?)ในภาษาญี่ปุ่น หมายถึง กลุ่มคนที่รวมตัวกันเพื่อกระทำการอย่างใดอย่างหนึ่ง ซึ่งก็คือคำว่า ขบวนการ ในภาษาไทยนั่นเอง โดยคำว่า "ซูเปอร์เซนไท" นี้จะกล่าวถึงเฉพาะภาพยนตร์ที่สร้างโดยบริษัท โตเอะ และสปอนเชอร์หลัก บันได ซึ่งไม่รวมกับ ไอ้มดแดง และ เมทัลฮีโร่ ที่แพร่ภาพโดย บริษัททีวีอาซาฮี

ภาพยนตร์ซูเปอร์เซ็นไต ในแต่ละเรื่องนั้นเรื่องราวจะไม่ติดต่อกัน เพราะว่าเหตุการณ์ในแต่ละเรื่องนั้นจะถูกกำหนดให้เกิดจากอสูรที่มีที่มาแตกต่างกัน และฉายกันปีต่อปี ยกเว้นขบวนการแรกคือ Himitsu Sentai Goranger ที่ฉายถึง 2 ปี แต่ในยุคหลังๆ จะมีการทำ Crossover กันปีต่อปี หมายความว่า เอาขบวนการที่ฉายไปเมื่อปีที่แล้ว มาพบกับขบวนการที่ฉายในปีปัจจุบัน เพื่อทำเป็นตอนพิเศษขึ้น คล้ายๆ กับการรับน้อง โดยให้รุ่นพี่เป็นคนสั่งสอน ซึ่งขบวนการแรกที่มีการ Crossover กันก็คือ Himitsu Sentai Goranger และ JAQK Dengekitai หลังจากนั้นก็ไม่มีการ Crossover กันอีก จนกระทั่ง Ninja Sentai Kakuranger และ Chouriki Sentai Ohranger ซึ่งต่อมาก็มีการทำ Crossover กันทุกปี และปีที่ยิ่งใหญ่ที่สุดก็คือ ครบรอบ 26 ปี หรือ 25 ขบวนการ คือ Hyakujuu Sentai Gaoranger และ 25 ขบวนการเป็นการสั่งสอนครั้งใหญ่ของรุ่นพี่ทั้ง 25 ขบวนการ และมีฉากที่ สีแดงของทั้ง 24 ขบวนการ มาปรากฏตัวต่อหน้าเหล่า Gaoranger อีกด้วย

## [แก้] ส่วนประกอบ

เนื้อหาของหนังมักจะกล่าวถึงกลุ่มคนหนุ่มสาว 5 คน ที่ได้รับพลังพิเศษ ไม่ว่าจะมาจากเวทมนตร์ หรือ เทคโนโลยีขั้นสูง (แล้วแต่เรื่องไหนจะใช้ แบบใด) ใช้วิชาการต่อสู้ในหลายๆ รูปแบบ ต่างกัน มารวมพลังกันเพื่อต่อสู้กับเหล่าร้ายที่หวังจะครองโลก โดยเหล่าร้ายมักจะแสดงออกมาในรูปของปิศาจ หรืออสูรกายที่มาจากนอกโลกบ้าง หรือมากจากต่างมิติบ้าง และในบางเรื่องก็เป็นกลุ่มนักวิทยาศาสตร์ในโลกเองที่หวังจะครองโลก

อีกสิ่งหนึ่งที่จะขาดไม่ได้สำหรับขบวนการ Super Sentai คือหุ่นยนต์ยักษ์ ซึ่งขบวนการแรกที่มีการนำเอาหุ่นยนต์ยักษ์มาใช้คือ Battle Fever J (ส่วนสองขบวนการแรก คือ Himitsu Sentai Goranger และ JAKQ Dengekitai นั้นใช้เพียงยานรบในการต่อสู้เท่านั้น) นับเป็นสีสันที่ขาดไม่ได้สำหรับหนัง Super Sentai ในยุคแรกๆ นั้นจะเป็นยานรบขนาดยักษ์ที่สามารถกลายร่างเป็นหุ่นยนต์ได้ ต่อมาจึงมีการนำเอายานรบประจำตัวของแต่ละคนมาประกอบเข้าด้วยกันเป็นหุ่นยนต์ยักษ์เพื่อใช้ในการต่อสู้กับอสูรกายที่สามารถขยายร่างได้

## [แก้] กลุ่มเป้าหมาย

มีกลุ่มเป้าหมายเป็นกลุ่มครอบครัว เนื้อหาภายในเรื่องจะเน้นฉากต่อสู้ที่ใช้ Special Effect และการโชว์แอคชั่นของบรรดาฮีโร่ ซึ่งเป็นองค์ประกอบหลัก ของหนัง Super Sentai อย่างไรก็ดีแม้ว่าเนื้อหาของหนังประเภทนี้จะถูกผู้ใหญ่ในเมืองไทยมองว่าเป็นเรื่องที่ไร้สาระ หรือสร้างหนังมาเพื่อหลอกเด็กก็ตาม แต่ว่าในทุกเรื่องของหนัง Super Sentai นั้น จะเน้นให้เป็นถึงความกล้าหาญ และช่วยเหลือผู้อื่น และผู้ใหญ่ในญี่ปุ่นเองก็ไม่เคยที่จะห้ามไม่ให้ลูกหลานของเขาดูหนังประเภทนี้ และพ่อแม่บางคนถึงกับนั่งดูกับลูก และมีอารมณ์ร่วมได้ด้วยทีเดียว

## [แก้] ขบวนการนักสู้

ปีที่ฉาย | ชื่อเรื่อง | รายละเอียด
--- | --- | ---
ค.ศ. 1975-76 | 秘密戦隊ゴレンジャー Himitsu Sentai Goranger | ขบวนการนักสู้ขบวนการแรก ทีมที่ใช้เทคโนโลยีชั้นสูงในการต่อสู้กับกลุ่มปีศาจก่อการร้าย มีชื่อเรื่องภาษาไทยว่า ขบวนการ 5 พลัง
ค.ศ. 1977-78 | ジャッカー電撃隊 JAKQ Dengekitai ไม่ได้เข้าฉายในไทย | ขบวนการลำดับที่สอง เปิดตัวมามีเพียง 4 คน ประกอบด้วย Spade Ace, Diamond Jack, Heart Queen, Clover King เท่านั้น ต่อมามีสมาชิกใหม่เข้ามาในทีม และเข้ามาเป็นหัวหน้าทีมแทน Joker นั่นคือ Big One

ค.ศ. 1979

バトルフィーバーＪ
Battle Fever J

ขบวนการที่ตั้งขึ้นโดยใช้สีของธงชาติ แต่ละชาติ มาเป็นสีประจำตัว แดง - ญี่ปุ่น (Battle Japan), เขียว - เคนยา (Battle Kenya), น้ำเงิน - ฝรั่งเศส (Battle France), ส้ม - รัสเซีย (Battle Cossack), ชมพู - อเมริกา (Miss America) และเป็นขบวนการแรกที่มีการนำเอาหุ่นยนต์ยักษ์มาใช้ในการต่อสู้ แต่ยังไม่มีการแปลงร่างของหุ่นยนต์

และเป็นครั้งแรก ที่นำสีส้ม มาแทนสีเหลือง แต่เนื่องจากสีส้มไม่เป็นที่นิยมจึงนำสีเหลืองกลับมาอีกครั้งในเรื่องต่อๆมา และเป็นครั้งแรกอีกเช่นกัน ที่มีการเปลี่ยนตัวนักรบ มากที่สุดในบรรดา ซูเปอร์เซนไท มีชื่อเรื่องภาษาไทยว่า ขบวนการเรนเจอร์ เจ

ค.ศ. 1980 | 電子戦隊デンジマン Denshi Sentai Denjiman | เป็นการปรับเปลี่ยนรูปแบบของชุดที่ใช้ในการแสดง โดยเปลี่ยนจาก Bug eye (แว่นตาที่เจาะรูเล็กๆ เพื่อให้มองเห็น) มาเป็น แว่นสกี (แบบที่ใช้กันมาจนปัจจุบัน) และเริ่มมีการเพิ่มสีสันให้ฉากต่อสู้ในเรื่องโดยมีการแปลงร่างของหุ่นยนต์ จากยานรบ เป็นหุ่นยักษ์
ค.ศ. 1981 | 太陽戦隊サンバルカン Taiyou Sentai Sunvulcan | ครั้งแรกที่ขบวนการห้าสี มีเพียง 3 คนเท่านั้น คือ อีเกิ้ล, ชาร์ค, แพนเธอร์ และมีเนื้อหาเกี่ยวข้องกับทหาร และกองทัพ อีกทั้งยังมีการเปลี่ยนตัวแสดงสีแดง ระหว่างออกอากาศด้วย โดยแต่งเรื่องเพิ่มให้สีแดงคนเดิมต้องไปช่วยงานที่อเมริกา ต้องมีคนใหม่มาแทน
ค.ศ. 1982 | 大戦隊ゴーグルＶ Dai Sentai Goggle V | Theme ของขบวนการนี้เน้นไปที่อัญมณีที่ประดับบนหน้ากาก ทำให้ดูหรูหรา การต่อสู้ใช้ยิมนาสติกลีลาประกอบอุปกรณ์ ซึ่งจัดเป็นกีฬาชนิดใหม่ที่น่าตื่นตาตื่นใจในยุคนั้นเป็นอย่างมาก ในช่วงที่เรื่องนี้เข้ามาฉายในไทยเป็นครั้งแรกนั้น ก็เป็นการแสดงถึงศักยภาพของนักพากย์ไทย คือ คุณนิรันดร์ บุญยรัตพันธุ์ หรือ น้าต๋อย เซมเบ้ ของเด็กๆ ที่สามารถพากย์เสียงของ โกกุลเรด และ โกกุลแบล็ก ได้พร้อมๆ กัน (ซึ่งปรากฏการณ์นี้ได้เกิดขึ้นอีกครั้ง ในช่วงที่น้าต๋อยพากย์เสียง ซุน โงกุน และ ฟรีซเซอร์ ในการ์ตูนเรื่องดราก้อนบอล)
ค.ศ. 1983 | 科学戦隊ダイナマン Kagaku Sentai Dynaman | ศจ.ยูเมโนะ ได้ล่วงรู้ถึงการมาเยือนของเผ่ามนุษย์มีหาง ซึ่งเป็นชนเผ่าในอดีตที่คืนชีพมาทำลายโลกอีกครั้ง ศจ.ยูเมโนะจึงได้ค้นหาหนุ่มสาวทั้ง 5 คน เพื่อมาเป็นไดน่าแมน ปกป้องโลกให้พ้นภัยจากเผ่ามนุษย์มีหาง
ค.ศ. 1984 | 超電子バイオマン Choudenshi Bioman | จากการสงครามอวกาศทำให้ดาวไบโอเกิดระเบิด และทำให้ยานไบโอดราก้อนและพีโบ หุ่นยนต์ตัวแทนจากดาวไบโอ ต้องหลบหนีมายังที่โลกมนุษย์ และหลับไหลเป็นเวลานาน เมื่อเหตุการณ์ร้ายเกิดขึ้นกับโลกมนุษย์ พีโบ จึงตื่นขึ้นและค้นหาหนุ่มสาวที่มีพลังไบโอ และทำการต่อสู้กับจักรวรรดิเกียร์ ที่หมายจะเปลี่ยนโลกมนุษย์เป็นโลกจักรกล และนักฆ่าสีเงิน ซิลเวอร์ นักฆ่าที่สังหารดวงดาวไปหลายดวง เพื่อให้โลกได้รอดพ้นจากความชั่วร้าย
ค.ศ. 1985 | 電撃戦隊チェンジマン Dengeki Sentai Changeman | จากการรุกรานของมนุษย์ต่างดาว ทำให้กองทัพโลกจึงต้องเปิดโครงการเฟ้นหามนุษย์ที่สามารถใช้พลังของสัตว์นิยายในตำนาน โดยผ่านทาง การเกณฑ์ทหาร แต่ด้วยการฝึกที่โหดเกินรับได้ ทำให้มีหลายคนถอดใจและโครงการเฟ้นหานักรบต้องล่มกลางคัน และประจวบเหมาะกับที่มนุษย์ต่างดาวบุกโลกพอดี ทำให้เกิดนักรบพลังสัตว์นิยายในตำนาน ถึง 5 คนด้วยกัน ตัวแทนแห่ง มังกร, กริฟฟิน, เปกาซัส, นางเงือก และ หงส์ ได้ถือกำเนิดมาบนโลกนี้แล้ว
ค.ศ. 1986 | 超新星フラッシュマン Choushinsei Flashman | เรื่องราวของเด็ก 5 คนที่ถูกลักพาตัวไปจากโลกมนุษย์ตั้งแต่แบเบาะ เวลาผ่านไป 20 ปี พวกเขากลับมายังโลกอีกครั้งเพื่อตามหาพ่อแม่ที่แท้จริงของตัวเอง แต่ได้มาพบกับกลุ่มปิศาจที่คิดจะมายึดครองโลก แต่ด้วยผลจากการที่พวกเขาเติบโตในสภาวะที่ต่างจากโลกโดยสิ้นเชิง ทำให้ร่างการของพวกเขาเกิดการต่อต้าน และสามารถอยู่บนโลกได้เพียง 1 ปี เท่านั้น ซึ่งเป็นผลกระทบจาก Anti Flash Phenomenon และยังเป็นขบวนการแรกอีกด้วยที่มีหุ่นยนต์ยักษ์ ถึง 2 ตัวด้วยกัน
ค.ศ. 1987 | 光戦隊マスクマン Hikari Sentai Maskman | ขบวนการที่เน้นการใช้พลังพิเศษในการต่อสู้ ที่เรียกว่า พลังออร่า ภายใต้การนำของหัวหน้าหน่วยซิงาตะ แต่ละคนใช้ศิลปะการต่อสู้ต่างกันไป และเป็นการเปลี่ยนแปลงอีกครั้งของหุ่นยนต์ยักษ์ โดยเป็นการประกอบร่างกันของยานรบประจำตัวของนักสู้แต่ละคน 5 ลำ ซึ่งนับเป็นขบวนการแรก และเป็นขบวนการแรกที่มีปืนบาซูก้าถึง 2 ลำ ด้วยกัน รวมไปถึง การปรากฏตัวของนักรบคนที่ 6 (ถึงแม้จะปรากฏตัวแค่ครั้งเดียว ก็ตาม)
ค.ศ. 1988 | 超獣戦隊ライブマン Choujuu Sentai Liveman | อีกครั้งกับการฟอร์มทีม 3 คน กลุ่มนักศึกษาจากมหาวิทยาลัยทางด้านวิทยาศาสตร์ที่ล้ำสมัยที่สุดในโลก ที่เพิ่งจะจบการศึกษา แต่ทว่า ในกลุ่มเพื่อนที่จบการศึกษานั้นกลับไปร่วมมือกันเพื่อจะครองโลก โดยสังหารเพื่อนสนิทของเหล่าไลฟ์แมนไป 2 คน และพวกเขาทั้งสามได้ค้มพบความลับบางอย่างของมหาวิทยาลัยที่พวกเขาเรียนอยู่นั้น และได้พบกับ โครอน หุ่นแอนดรอยที่คอยช่วยเหลือพวกเขาให้เป็นไลฟ์แมน ตอนช่วงหลังของเนื้อเรื่องมีการปรากฏตัวของสมาชิกอีก 2 คน ซึ่งเป็นน้องของเพื่อนที่โดนสังหารไปในตอนแรกนั่นเอง และเป็นครั้งแรกที่มีการรวมร่างกันระหว่างหุ่นยนต์ยักษ์ 2 ตัว
ค.ศ. 1989 | 高速戦隊ターボレンジャー Kousoku Sentai Turboranger | นักเรียนมัธยมปลายธรรมดา 5 คนที่สามารถได้ยินเสียงของภูติน้อย ชิรอน และได้พบด็อกเตอร์ที่ทำการศึกษาเกี่ยวกับพลังของภูติที่คอยปกปักษ์รักษาโลก และได้มอบเครื่องมือในการแปลงร่างให้กับทั้ง 5 เพื่อใช้ต่อสู้กับมารร้อยเผ่า ในเรื่องนี้นอกจากจะมีการรวมร่างกันระหว่างหุ่นยนต์ยักษ์ 2 เครื่องแล้ว ยังมีการรวมร่างกับฐานทัพ กลายเป็นหุ่นยนต์ที่มีขนาดใหญ่กว่าเดิม และมีพลังในการทำลายเพิ่มขึ้นอีกมาก
ค.ศ. 1990 | 地球戦隊ファイブマン Chikyuu Sentai Fiveman เข้าฉายไทยในชื่อ ขบวนการไฟว์แมนแต่ในรูปแบบVDO กลับใช้ชื่อว่า ขบวนการสกายเรนเเจอร์ แทน | พี่น้องตระกูล โฮชิคาว่า 5 คน ที่พ่อแม่เป็นนักวิทยาศาสตร์ และถูกพวกปิศาจนาม ราชินีเมโด้ สังหาร แต่ก่อนที่พ่อแม่ของทั้ง 5 จะสิ้นใจ ได้มอบหมายให้หุ่นยนต์ผู้ช่วย ชื่อ อาเธอร์ (ในภาษาญี่ปุ่นจะเรียกว่า อาสะ) นำทั้ง 5 กลับมาที่โลกและดูแลจนทั้ง 5 เติบโตขึ้นมาเป็นอาจารย์ในโรงเรียนแห่งหนึ่ง ใครๆ ต่างเรียกพวกเขาว่า "ครอบครัวคุณครู" จนกระทั่งวันหนึ่ง ราชินีเมโด้ ได้หมายตาโลก ทั้ง 5 จึงลุกขึ้นเพื่อปกป้องโลกและแก้แค้นให้พ่อแม่
ค.ศ. 1991 | 鳥人戦隊ジェットマン Choujin Sentai Jetman เข้าฉายในไทย ในชื่อว่า วิหคสายฟ้า เจ็ทแมน และ ขบวนการมนุษย์วิหค (ชื่อแรกเป็นการฉายทางทีวี ส่วนชื่อหลังเป็นชื่อที่ใช้ใน VDO) | เป็นภาพยนตร์ชุด Super Sentai ที่ค่อนข้างแต่ต่างจากยุคที่ผ่านมาโดยสิ้นเชิง เมื่อกลุ่มนักวิทยาศาสตร์ ได้รวมตัวกันเพื่อเปลี่ยนแปลงโครงสร้างร่างกายของมนุษย์ เพื่อต่อสู้กับเหล่าร้าย ไบร้ม อย่างลับๆ แต่ว่าเหล่าไบรัมรับรู้เรื่องนี้และได้บุกทำลายห้องทดลองในอวกาศของเหล่านักวิทยาศาสตร์ ทำให้หน่วยที่จะเข้าอาบ รังสีเบิร์ดนิกส์ เสียชีวิตหมด เหลือเพียง ริว หัวหน้าทีมที่อาบรังสีแล้ว ส่วนรังสีเบิร์ดนิกส์ที่เหลือก็พุ่งตรงสู่พื้นโลก ไปยังมนุษย์อีก 4 คน ซึ่งเป็นที่มาของความวุ่นวายในทีม นับเป็นเรื่องแรกที่จำเรื่องออกมาค่อนข้างเป็นดราม่า มีความแตกแยกในทีม ไม่เหมือนกับเรื่องก่อนๆ ที่เน้นความสามัคคี และยังเป็นขบวนการแรกที่มีหุ่นยนต์ยักษ์ถึง 3 ตัวด้วยกัน
ค.ศ. 1992 | 恐竜戦隊ジュウレンジャー Kyoryuu Sentai Zyuranger | นางมาร "บันโดร่า" ถูกปลดปล่อยโดยบังเอิญ โดยคณะสำรวจอวกาศ นางจึงกลับมายังโลกเพื่อล้างแค้น "บาซ่า" และชาวโลกที่ทำให้นางถูกจองจำ บาซ่าจึงปลุกนักรบในตำนานทั้ง 5 ที่เคยต่อสู้กับนางในอดีตให้ตื่นขึ้น นักสู้ทั้ง 5 มีสัญลักษณ์ประจำตัว เป็นไดโนเสาร์ 5 ชนิด และเป็นครั้งที่2 ที่มีการปรากฏตัวของนักสู้คนที่ 6 จนเป็นมาตรฐานเซนไทในปัจจุบัน อีกทั้งยังเป็นการเริ่มต้น ของภาพยนตร์ชุด Power Ranger ในอเมริกาอีกด้วย
ค.ศ. 1993 | 五星戦隊ダイレンジャー Gosei Sentai Dairanger | เหล่ามารโกม่าต้องการจะครอบครองโลกนี้ เพื่อให้เป็นโลกของโกม่า แต่ว่าเหล่าหนุ่มสาว 5 คน ได้ลุกขึ้นสู้โดยใช้วิชาการต่อสู้ของจีน แต่แล้วพวกเขาก็ได้พบความจริงว่า โกม่าคือความชั่วที่จะอยู่คู่กับความดีตลอดกาล พวกเขาทำได้เพียงควบคุมไม่ให้พวกมันออกมาอีกเท่านั้น ในตอบจบได้เห็นการต่อสู้ของไดเรนเจอร์ในรุ่นหลานของพวกเขาอีกด้วย
ค.ศ. 1994 | 忍者戦隊カクレンジャー Ninja Sentai Kakuranger | ลูกหลานนินจาในตำนาน ได้ทำการต่อสู้กับศัตรูของบรรพบุรษด้วยวิชานินจาอันหลากหลาย โดยการนำทีมของซึรุฮิเมะ ผู้นำทีมหญิงคนแรกของซูเปอร์เซนไท
ค.ศ. 1995 | 超力戦隊オーレンジャー Chouriki Sentai Ohranger | ในปีค.ศ. 1999 อาณาจักรจักรกลบารานอยด์รุกรานโลกโดยต้องการให้โลกเป็นโลกที่เครื่องจักรเป็นผู้ปกครองมนุษย์ แต่ว่ามีคนที่รู้เรื่องนี้ก่อนและก่อตั้งองค์กร U.A.O.H. ขึ้นอย่างลับๆ เพื่อรับมือกับเหตุการณ์นี้ โดยอาศัยพลังจากสิ่งที่เรียกว่าพลังมหัศจรรย์ในการต่อสู้ และเป็นจุดเริ่มต้นของการ Crossover กับนักสู้ในเรื่องก่อน หลังจากไม่มีการทำ Crossover นับตั้งแต่จบเรื่อง JAKQ Dengekitai หลังจากเรื่องนี้ก็มีการ Crossover กันในทุกเรื่อง
ค.ศ. 1996 | 激走戦隊カーレンジャー Gekisou Sentai Carranger เข้าฉายในไทย ในชื่อว่า ขบวนการ เทอร์โบเรนเจอร์ ซึ่งไปซ้ำกับของเก่า และคาดว่าน่าจะเป็นการเอาใจ BANDAI อเมริกา มากกว่า | ดัมพ์ มนุษย์ดาวฮาซาร์ด ได้หนีมายังโลกมนุษย์เพื่อตามหานักรบในตำนานทั้ง 5 คน เพื่อมาปกป้องจักรวาลจากพวกโบซอค แก๊งค์ซิ่งอวกาศ ซึ่งดัมพ์ได้ค้นพบหนุ่มสาวทั้ง 5 คน จากร้านซ่อมรถแห่งหนึ่ง และนั่นคือจุดเริ่มต้นของความปั่นป่วนของจักรวาล..!!
ค.ศ. 1997 | 電磁戦隊メガレンジャー Denji Sentai Megaranger | ขบวนการที่มี Image มาจากอุปกรณ์ดิจิตอลต่างๆ โดยกลุ่มนักสู้ที่เป็นนักเรียนมัธยมปลาย เหมือนกันเรื่อง Turboranger เรื่องเริ่มขึ้นเมื่อ องค์กร I-Net ก่อตั้งขึ้นเพื่อต่อสู้กับอาณาจักรต่างมิติ เนจิเรเซีย ทว่าพวกเนจิเรเซียรู้เรื่องนี้และบุกทำลายห้องทดลองของ I-Net นักเรียนมัธยมปลาย 5 คน ที่มาทัศนศึกษาที่ I-Net จำเป็นต้องแปลงร่างเข้าต่อสู้ด้วยความจำเป็น แต่ว่าชุดได้จดจำข้อมูลของทั้ง 5 คนไว้แล้วทำให้คนอื่นไม่สามารถแปลงร่างได้ ทั้ง 5 จึงจำเป็นจะต้องต่อสู้ในฐานะของ Megaranger

ค.ศ. 1998

星獣戦隊ギンガマン
Seijuu Sentai Gingaman
เข้าฉายในไทย ในชื่อว่า ขบวนการคอสมิก กิงกะแมน

ชาวเผ่ากิงกะอาศัยอยู่ในป่า และปกป้องป่ากิงกะที่พวกเขาอาศัยอยู่มาเป็นเวลานาน อยู่มาวันหนึ่งเหล่าโจรสลัดอวกาศ บารูบัน จากนอกโลกได้บุกมายังป่าของพวกเขาโดยหมายจะทำลายเผ่ากิงกะให้หมดสิ้น ผู้เฒ่าของเผ่าได้ใช้วิธีการสุดท้ายในการรักษาเผ่าไว้ด้วยการสาปให้คนทั้งเผ่ากลายเป็นหิน และส่งนักสู้ 5 คน ออกจากเผ่า และพวกเขาทั้ง 5 คือความหวังสุดท้ายที่จะนำเผ่ากิงกะคืนมาก โดยต่อสู้กับเหล่าร้ายพร้อมกับสัตว์เทวะ ที่คอบปกปักษ์รักษาเผ่ากิงกะมาช้านาน
สำหรับชื่อขบวนการ "กิงกะแมน" นั้น เคยปรากฏมาแล้วในขบวนการ Fiveman แต่เป็นคนละกลุ่มกัน โดยในFiveman กิงกะแมนเป็นขบวนการที่พวกโซนจ้างมาทำลายไฟว์แมน และมีสมาชิกทั้งหมด5คน เป็นชาย3หญิง2 ไม่มีหุ่นยนต์ แต่ในปีค.ศ. 1998 เป็นขบวนการที่ปกป้องโลกจาการถูกรุกรานจากเหล่าบารูบัน และมีสมาชิกทั้ง6คน เป็นชาย5 หญิง1 มีหุ่นยนต์หลักถึง4ตัว ด้วยกัน

ค.ศ. 1999 | 救急戦隊ゴーゴーＶ Kyukyu Sentai Go Go V ไม่ได้เข้าฉายในไทย | เรื่องราวของพี่น้อง 5 คน ที่อาศัยอยู่กับพ่อที่เป็นนักวิทยาศาสตร์ โดยที่ทั้ง 5 ทำงานเกี่ยวกับการบริการชุมชน แต่จะเน้นไปที่งานกู้ภัย ได้แก่ นักผจญเพลิง นักกู้ภัยจากที่สูง นักขับเฮลิคอปเตอร์ ตำรวจ และพยาบาล ทั้ง 5 ต้องต่อสู้กับเผ่าอสูรที่ต้องการทำลายโลก ทั้ง 5 จึงต่อสู้กับเผ่าอสูร ภายใต้ชื่อ Go Go Five โดยมีพ่อของพวกเขาคอยสร้างอุปกรณ์ใหม่ๆ ให้เสมอ รูปแบบของภาพยนตร์ชุดนี้ จะออกในแนวกู้ภัยเป็นส่วนใหญ่แต่ก็ยังมีการต่อสู้แบบ Super Sentai ทั่วไปอยู่

ค.ศ. 2000

未来戦隊タイムレンジャー
Mirai Sentai Timeranger

ภาพยนตร์ Super Sentai ที่สร้างขึ้นเพื่อต้อนรับปี Millenium หรือ ปี 2000 เป็นเรื่องราวของตำรวจที่ตามจับคนร้ายคือกลุ่ม Londer Family ภายใต้การนำของ Don Donunero แต่ว่าขณะที่เดินทางข้ามเวลานั้น หัวหน้าทีมซึ่งความจริงแล้วเป็นสมาชิกของ Londen Family ปลอมตัวมาได้ทำร้ายลูกทีมและอุปกรณ์ต่างๆ แล้วหนีไป ทั้ง 4 คน ได้รับการช่วยเหลือจาก ทัตสียะ ลูกชายของตระกูล อาซามิ ที่ไม่ค่อยจะลงรอยกับพ่อ แต่ว่าหน้าตาของทัตสึยะ บังเอิญเหมือนกับหัวหน้าทีมที่หายตัวไป ทุกคนจึงลงความเห็นว่าให้ทัตสียะเข้าร่วมทีม Timeranger ด้วย โดยอุปกรณ์ที่เหลืออยู่จากการทำลายของพวก Londer Family คือ Crono Changer ที่ใช้ในการแปลงร่าง และ Tuck หุ่นยนต์นกฮูกที่เก็บข้อมูลของอาชญากรไว้ และคอยติดต่อขอความช่วยเหลือจากโลกอนาคต
เป็นครั้งแรกที่มีสีแดงปรากฏตัวพร้อมกันถึง 2 คน

ค.ศ. 2001 | 百獣戦隊ガオレンジャー Hyakujuu Sentai Gaoranger | Super Sentai ลำดับที่ 25 เรื่องราวเกี่ยวกับ ศตวรรตที่20 เมื่อ ออร์ค มีพลังแข็งแกร่งขึ้นจากสภาพอากาศของโลกที่ย่ำแย่ลง จนทำให้ เทโทมุ ต้องตื่นจากนิรันดร์เพื่อรวบรวมบรรดานักรบเพื่อปราบออร์ค จนกระทั่งสัตวแพทย์หนุ่ม ชิชิ คาเครุ ที่มีความสามารถสื่อจิตใจกับสัตว์ได้ทำการช่วยเหลือช้างเอเชียที่ตกมันจนสงบลงได้ ทำให้ เทโทมุ สนใจและชักชวนให้เขามาเข้ารับการคัดเลือกจาก Gaolion และเขาก็ได้รับเลือกให้เป็นหัวหน้าทีมของ Gaoranger เพื่อต่อสู้กับพวก ออร์ค และปกป้องสิ่งมีชีวิตบนโลก เรื่องนี้นับเป็นเรื่องที่มีการรวมร่างของหุ่นยนต์ยักษ์มากที่สุด เพราะเมื่อดำเนินเรื่องไปพวกเขาก็ได้พบกับ Power Animal มากมาย และ Power Animal เหล่านั้นก็สามารถรวมร่างกับหุ่นยักษ์ GaoKing ได้ในมากกว่า 34, 020 รูปแบบ
ค.ศ. 2002 | 忍風戦隊ハリケンジャー Ninpu Sentai Herricanger | การใช้นินจามาเป็น Theme ในการดำเนินเรื่องอีกครั้ง โดยกลุ่มนักเรียนทั้ง3 (ที่มีคะแนนแย่ที่สุดในชั้นเรียน) จากสำนักโรงเรียนนินจาฮายาเตะ หนีออกมาจากเผ่าพร้อมกับหัวหน้าสำนัก เนื่องจากถูกเหล่านินจาอวกาศ Jagungar (จากันจา) เข้าจู่โจม ทั้ง 3 ต้องต่อสู้ในฐานะ Hurricanger และต่อมาก็มีสมาชิกใหม่เป็นนินจาสำนักสายฟ้า อีก 2 คน แม้จะร่วมมือกันแต่ก็ไม่ได้รวมกันเป็น Hurricanger เพราะทั้ง 2 เรียกตัวเองว่า Goraiger และยังมีผู้ที่ออกมาคอยให้ความช่วยเหลืออีกคนคือ Shurikenger ที่ลักษณะออกไปทาง อเมริกันนินจามากกว่าจะเป็นนินจาญี่ปุ่น เป็นอีกครั้งที่ ให้สีฟ้าเป็นผู้หญิง หลังจาก ที่ปรากฏใน Jetman มาแล้ว
ค.ศ. 2003 | 爆竜戦隊アバレンジャー Bakuryuu Sentai Abaranger | ขบวนการไดโนเสาร์อีกครั้ง แต่คราวนี้ไดโนเสาร์ที่ปรากฏในเรื่องจะสามารถพูดคุยกับมนุษย์ได้ มีความคิดอ่านเหมือนมนุษย์ แม้แต่คลั่งไคล้ดาราวัยรุ่นเหมือนมนุษย์ก็ยังมี เรื่องราวเริ่มที่ อาบะเระแบล็ก มายังโลกมนุษย์เพื่อต่อสู้กับผู้รุกรานโลกไดโนเสาร์ แต่ว่าไม่สามารถแปลงร่างได้ จำเป็นต้องหามนุษย์โลก 3 คน มาทำหน้าที่แทน จนกระทั่งเขาสามารถแปลงร่างได้ จึงรวมกันเป็น 4 คน แต่ว่าฝ่ายศัตรูเองก็มีผู้ช่วยที่ร้ายกาจ นามว่า อาบะเระคิลเลอร์ ซึ่งเป็นนักสู้ที่ใช้ไดโนเสาร์เหมือนกัน แต่กว่าจะมาร่วมต่อสู้ด้วยกันกับ Abaranger ก็เกือบจบซีรีส์แล้ว
ค.ศ. 2004 | 特捜戦隊デカレンジャー Tokusou Sentai Dekaranger เข้าฉายในไทย ในชื่อ ขบวนการมือปราบผู้พิทักษ์ เดกะเรนเจอร์ | ตำรวจอวกาศที่มีประจำสำนักงานที่สาขาโลก คอยจัดการคดีต่างๆ ที่เกี่ยวกับเอเลี่ยนไนเซอร์ ซึ่งเอเลี่ยนไนเซอร์นี้คือ มนุษย์ต่างดาวที่เข้ามาอาศัยอยู่ในโลก ซึ่งมีทั้งเอเลี่ยนไนเซอร์ธรรมดาและผู้ก่อการร้าย มาเฟีย และอีกมากมายซึ่งเอเลี่ยนไนเซอร์เล่านี้ได้รับความช่วยเหลือจาก Agent Aburela ที่คอยให้ความช่วยเหลือทั้งทางอาวุธ วิทยาการใหม่ๆ รวมถึงการลักลอบเข้ามาในดวงดาว ทั้ง 5 มีลักษณะเด่นที่แตกต่างกันไปแต่สามารถทำงานกันเป็นทีมได้เป็นอย่างดี เป็นครั้งแรกที่มีการปรากฏตัวของนักรบมากที่สุด ถึง 10 คน
ค.ศ. 2005 | 魔法戦隊マジレンジャー Mahou Sentai Magiranger | เรื่องราวเกี่ยวกับการต่อสู้ระหว่าง โลกมนุษย์, สวรรค์ (มาจิโทเปีย) และ นรก (อินเฟรเซีย) โดยเนื้อหาจะเกี่ยวข้องกับ ครอบครัวโอซุ ที่เบื้องหลังของครอบครัวนี้ คือ เหล่าจอมเวทย์จากสวรรค์ ที่ปกป้อง 3 โลก มิให้ความชั่วร้ายมายึดครอง
ค.ศ. 2006 | 轟轟戦隊ボウケンジャー GoGo Sentai Boukenger | SGS (อ่านว่า ซาเจส) องค์กรที่ก่อตั้งขึ้นเพื่อค้นหาโบราณวัตถุ หรือสมบัติล้ำค่าในอดีต เพื่อทำการพิทักษ์รักษาไว้ แต่ในกรณีที่สมบัติเหล่านั้นมีพลังพิเศษมากกว่าจะเป็นสมบัติทั่วไป จะถูกระบุว่าเป็น Precious จะถูกเก็บรักษาไว้เป็นพิเศษ เพื่อให้พ้นจากมือของ Negative Syndicate หรือบุคคลที่ค้นหา Precious เพื่อประโยชน์ส่วนตน โบเคนเจอร์อาศัยพลังจาก Precious ที่เรียกว่า Parallel Engine เพื่อใช้ในการต่อสู้กับ Negative Syndicate ซึ่งมีอยู่ 3 กลุ่ม คือ กอ-ดอม, จาริว และ Dark Shadow และต่อมาก็มี Quester อาชูว เพิ่มมาอีก 1 กลุ่ม ซึ่งบางครั้ง เหล่าร้ายก็ร่วมมือกันบ้าง ทะเลาะกันเองบ้าง นับเป็นสีสันใหม่ที่ไม่ค่อยได้เห็นบ่อยนักในหนัง Super Sentai
ค.ศ. 2007 | 獣拳戦隊ゲキレンジャー Juuken Sentai Gekiranger | เรื่องราวที่ว่าด้วย หนุ่มสาว3คน จาก Beast Arts สำนักศิลปะป้องกันตัว ได้ปกป้องโลกจากสำนักศิลปะป้องกันตัวอีกแห่งที่ใช้ผลประโยชน์จากการวิชาป้องกันตัวไปใช้ในทางที่ผิด เหล่าเงคิเรนเจอร์จึงต้องออกมาปกป้องโลกและปกป้องสำนักBeast Arts ให้รอดพ้นจากภัยครั้งนี้ ซึ่งเนื้อเรื่องของเงคิเรนเจอร์ เป็นแนวเดียวกับเฮอร์ริเคนเจอร์ แต่ได้มีการปรับปรุงเนื้อหาบางส่วน เช่น จากสำนักนินจา เป็น สำนักวิชาป้องกันตัวสายกังฟูและจีทคุนโด เป็นต้น

## [แก้] สีชุดที่ปรากฏในเรื่อง

ในแต่ละเรื่องจะมีสีชุดที่ปรากฏนั้น มีมาก-น้อยไม่เท่ากัน โดยที่สีชุดหลักๆที่ปรากฏในเรื่อง ได้แก่

- สีแดง (ปรากฏตัวครั้งแรกใน Goranger)
- สีน้ำเงิน (ปรากฏตัวครั้งแรกใน Goranger)
- สีเหลือง (ปรากฏตัวครั้งแรกใน Goranger)
- สีชมพู (ปรากฏตัวครั้งแรกใน Goranger)
- สีเขียว (ปรากฏตัวครั้งแรกใน Goranger)
- สีดำ (ปรากฏตัวครั้งแรกใน Battle Fever J แต่ใช้สีดำจริงๆใน Goggle V)

และยังมีสีอื่นที่ปรากฏตัว ส่วนมากมักจะมาเป็นนักรบเสริม แต่ก็มีบางครั้งที่มาในฐานะ สีชุดหลักของเรื่อง อาทิ เช่น

- สีขาว (ปรากฏตัวครั้งแรกใน JAKQ)
- สีส้ม (ปรากฏตัวครั้งแรกใน Battle Fever J)
- สีฟ้า (ปรากฏตัวครั้งแรกใน Jetman)
- สีทอง (ปรากฏตัวครั้งแรกใน Ohranger)
- สีเงิน (ปรากฏตัวครั้งแรกใน Megaranger)
- สีแดงเข้ม (ปรากฏตัวครั้งแรกใน Hurricaneger)
- สีกรมท่า (ปรากฏตัวครั้งแรกใน Hurricaneger)

## [แก้] ปรากฏการณ์ต่างๆ ในซูเปอร์เซนไท

ในทุกๆเรื่อง มักจะมีปรากฏการณ์ใหม่ๆเกิดขึ้นเสมอ ทั้งสิ่งนำเสนอที่ใหม่ หรือแม้แต่การทำลายสถิติเดิมที่เคยทำไว้

ชื่อเรื่อง | ปรากฏการณ์ที่เกิดขึ้น
--- | ---
Goranger | การปรากฏตัวครั้งแรกของนักรบ สีแดง, สีน้ำเงิน, สีเหลือง, สีชมพู และสีเขียว มีจำนวนตอนมากที่สุด มีการเปลี่ยนตัวนักรบและเปลี่ยนพาหนะที่ใช้ในเรื่อง เป็นเรื่องแรกที่มีท่าไม้ตายเป็นระเบิดในคราบลูกบอล เป็นเรื่องแรกที่มีภาคหนังโรง (The Movie) และมีจำนวนตอนของภาคหนังโรงมากที่สุด

JAKQ

การปรากฏตัวครั้งแรกของนักรบสีขาว
มีจำนวนตอนที่สั้นที่สุด
เริ่มเรื่องด้วยนักรบเพียง4คน และภายหลังมีคนที่5มาช่วย
มีการนำปืนใหญ่มาใช้เป็นครั้งแรก
มีพาหนะที่เป็นแบบเฉพาะสำหรับนักรบทุกคน
ชุดของนักรบหญิงเป็นแบบที่สวมกระโปรงทับกางเกง
เป็นเรื่องแรกที่มีการ Crossover กับขบวนการก่อนหน้า (และไม่มีปรากฏอีกจนกระทั่งถึงเรื่อง โอเรนเจอร์)

Battle Fever J

การปรากฏตัวครั้งแรกของนักรบ สีส้ม และส้ม (แต่สีดำ ตอนนั้นยังไม่ได้รับการยอมรับ จึงใช้สีเขียว แทน)
มีการใช้หุ่นยนต์ยักษ์ในการต่อสู้กับศัตรูขนาดใหญ่
เกิดมาตรฐานจำนวนตอนที่ฉายและความสูงของหุ่น ซึ่งใช้มาจนถึงปัจจุบัน
เป็นครั้งแรกที่ใช้ท่าไม้ตายกำจัดศัตรูตัวเล็กด้วยบูมเมอแรง
เป็นเรื่องที่มการเปลี่ยนตัวนักรบมากที่สุด
ชุดของนักรบหญิงเป็นชุดว่ายน้ำเน้นให้เห็นสัดส่วน

Denjiman | เป็นเรื่องแรกที่ชื่อขบวนการ เป็นคำว่า "Man" มีหุ่นยนต์ยักษ์ที่เกิดจากการเปลี่ยนร่าง มีอาวุธประจำตัวของทุกคนเป็นหมัดเหล็ก นอกเหนือจากมีดสั้น/ปืนพก
Sunvalcan | เป็นเรื่องแรกที่มีหุ่นที่เกิดจากการรวมร่าง เป็นครั้งแรก เป็นเรื่องแรกที่มีเพียงแค่ 3 คน จนจบเรื่อง มีการเชื่อมโยงเหตุการณ์จากเซนไทรุ่นก่อน มาใช้ในการดำเนินเนื้อเรื่องภาคทีวี
Goggle V | เป็นเรื่องแรกที่ชื่อขบวนการ เป็นคำว่า "Five" เป็นเรื่องแรกที่นำอาวุธหลัก (จำพวกปืนหรือดาบพก) มารวมเป็นอาวุธพิฆาตได้
Dynaman | เป็นเรื่องแรกที่ท่าไม้ตายเป็น "การใช้พลังในร่างกายเป็นท่าไม้ตาย" แทนที่จะเป็นการใช้ปืนใหญ่จัดการ เป็นเรื่องแรกที่ใช้เกราะพาวเวอร์อัพ (ใช้แค่ตอนเดียว)
Bioman | เป็นเรื่องแรกที่มีนักรบหญิงถึง2คนด้วยกัน เป็นเรื่องแรกที่มีการเปลี่ยนนักรบได้เร็วกว่าเรื่องอื่นๆ เป็นเรื่องแรกที่ผู้หญิงเป็นสีเหลือง (ที่ผ่านมามักจะเป็นสีชมพู เพียงสีเดียว) เป็นเรื่องแรกที่มีมอเตอร์ไซต์ให้ผู้หญิงขับขี่
Changeman | เป็นเรื่องแรกที่ปืนใหญ่เกิดจากการรวมอาวุธของทั้ง5คน เป็นเรื่องแรกที่ผู้หญิงเป็นสีขาว
Flashman | มีหุ่นยนต์ตัวที่ 2 โผล่ออกมา
Maskman | เป็นเรื่องแรกที่มีปืนใหญ่ถึง 2 กระบอก เป็นเรื่องแรกที่มีนักรบคนที่ 6 โผล่ออกมาช่วยรบ
Liveman | เป็นเรื่องแรกที่นำเอาหุ่นยนต์ตัวที่ 1 และ 2 มารวมร่างกัน จนเกิดหุ่นยนต์รวมร่างครั้งใหญ่ เป็นเรื่องแรกที่ผู้หญิงเป็นสีน้ำเงิน เรื่องนี้เป็นการครบรอบ10ปีเซนไท (แบ็ทเทิ่ลฟีเวอร์ เจถึงไลฟ์แมน) และตัดโกเรนเจอร์ และแจ็คเกอร์ออก
Turboranger | เป็นเรื่องแรกที่นำเอาหุ่นยนต์รวมร่าง (1กับ2) มารวมร่างกับฐานทัพลับ เป็นเรื่องแรกที่มีตอนพิเศษของเซนไตโดยใช้ชื่อตอนว่า 10 Super Sentai Hero
Fiveman | เป็นเรื่องแรกที่ใช้คอนเซ็ปท์ "นักรบพี่น้อง" เป็นเรื่องแรกที่มีการสวมเกราะเพิ่มพลังให้แก่นักรบทั้ง5 เป็นเรื่องแรกที่หุ่นยนต์ตัวที่ 1 สูงไม่ถึง 40 เมตร เป็นเรื่องแรกที่หุ่นยนต์ขนาดเล็ก (หุ่นผู้ช่วย) สามารถเปลี่ยนเป็นปืนใหญ่ได้
Jetman | เป็นเรื่องแรกที่มีหุ่นยนต์ตัวแรก สามารถเปลี่ยนร่างและรวมร่างได้2รูปแบบ และสามารถโจมตีศัตรูได้ทั้ง 2 รูปแบบ เป็นเรื่องแรกที่มีหุ่นยนต์ตัวที่ 3 ออกมาช่วยเหลือนักรบอีกด้วย เป็นเรื่องแรกที่หุ่นยนต์ยักษ์สามารถเปลี่ยนเป็นปืนใหญ่สำหรับหุ่นยนต์รวมร่างขนาดยักษ์ ได้

Zyuranger

เป็นเรื่องแรกที่ใช้คอนเซ็ปท์ไดโนเสาร์ มาใช้
เป็นครั้งแรกที่รวมแมชชีนขนาดยักษ์ทั้งหมด เป็นหุ่นยนต์ตัวเดียวกัน
เป็นครั้งแรกที่มีการซื้อลิขสิทธิ์เพื่อไปฉายในเมกาโดยใช้ชื่อว่าพาวเวอร์ เรนเจอร์ และในขณะเดียวกันทางเมกาก็ได้ปรับเนื้อหาของเซนไท จนไม่มีเค้าเดิม (หรือง่ายๆคือ เละกว่าเดิม นั่นเอง)
และเรื่องแรกที่กลับมาใช้นักรบคนที่6อีกครั้ง

Dairanger | เป็นเรื่องแรกที่หุ่นยนต์ตัวที่1 เกิดจากการวมร่างของหุ่นยนต์ตัวเล็ก (เปลี่ยนร่างได้) กับพาหนะทั้ง 4 เป็นเรื่องแรกที่หุ่นยนต์ยักษ์สามารถเปลี่ยนเป็นมนุษย์ธรรมดาได้
Kakuranger | เป็นเรื่องแรกที่ผู้นำทีมเป็นผู้หญิง เป็นเรื่องแรกที่ชิ้นส่วนของสีแดงไม่ได้อยู่ที่ส่วนหัวหรือลำตัว (แต่กลับไปอยู่ที่แขนขวา แทน) เป็นเรื่องแรกที่หุ่นยนต์ตัวที่แรก ที่สามารถแยกเป็นหุ่นรูปร่างคน และเรื่องแรกที่กลับมาใช้ตอนพิเศษโดยใช้ชื่อว่า Super Sentai World
Ohranger | สีทอง ปรากฏตัวเป็นครั้งแรก (แต่มาในชุดสีดำ) เป็นครั้งแรกที่หุ่นยนต์ตัวที่2 มีคนบังคับหลักเป็นสีแดง (ตามปกติ หุ่นตัวที่2 มักจะเป็นประเภทบังคับด้วยกันทั้ง5คน) เป็นเรื่องแรกที่กลับมา Crossover อีกครั้งและต่อเนี่องกันตลอดชีรี่ย์
Carranger | เป็นเรื่องแรกที่หุ่นยนต์ทั้ง2ตัวสามารถเปลี่ยนอะไหล่ที่แขนและขาได้ เป็นเรื่องแรกที่ตัวละครเสริมมีหุ่นยนต์
Megaranger | เป็นเรื่องแรกที่ฐานทัพลับไปอยู่บนอวกาศและซ่อนตัวในดวงจันทร์ สีเงิน ปรากฏตัวเป็นครั้งแรก
Gingaman | เป็นเรื่องแรกที่มีการนำเกราะเสริมมารวมเป็นพาหนะเอาไว้พิฆาตศัตรูได้
GoGoV | เป็นเรื่องแรกที่มีหุ่นยนต์รุ่นพิเศษ"Black version" ปรากฏตัว (ตามปกติ มักจะมาในรูปแบบของเล่นมากกว่า)
Timeranger | ชื่อseries "Super sentai series" ได้ปรากฏตัวครั้งแรก เป็นเรื่องแรกที่มีสีแดงปรากกตัวพร้อมกันถึง 2 คน เป็นเรื่องแรกที่หุ่นยนต์ตัวที่1สามารถแปลงร่างได้ 3 รูปแบบ
Gaoranger | เป็นเรื่องแรกที่มีพาหนะขนาดยักษ์ (ในคราบสัตว์ยักษ์) มากถึง 100 ตัว ด้วยกัน หุ่นยนต์ของเล่นจากเรื่องนี้ สามารถประกอบร่างกันได้กว่า 30,000 แบบ เรื่องแรกที่มีการ Crossover ของขบวนการรุ่นเก่า (แจ็กเกอร์, ไลฟ์แมน, เมก้าเรนเจอร์, กิงกะแมนและโกโกไฟว์) เนื่องในครบรอบ25ขบวนการ
Hurricanger | เป็นเรื่องแรกที่นำหุ่นยนต์ทั้ง 3 ตัว รวมร่างเป็น1ได้ สีแดงเข้มและสีกรมท่า ปรากฏตัวเป็นครั้งแรก และเรื่องแรกที่มีนักรบไม่ปรากฏโฉมหน้าที่แท้จริง
Abaranger | เป็นเรื่องแรกที่สีแดงได้รับการเพิ่มพลังและได้ชุดเกราะเพียงคนเดียว มีการเปลี่ยนมาตรฐานหุ่นยนต์ยักษ์ จาก 56-60 เมตร เป็น 48-49 เมตร แทน (และใช้มาจนถึงปัจจุบัน)
Dekaranger | เป็นเรื่องแรกที่มีนักรบปรากฏตัวถึง 10 คน เป็นเรื่องแรกที่ผู้หญิงเป็นสีทอง สีส้ม และสีเงิน เป็นเรื่องแรกที่เอาปืนใหญ่มาแปลงเป็นชุดเกราะเสริมได้ เป็นเรื่องแรกที่พาหนะขนาดยักษ์เป็นมอเตอร์ไซต์ (และสามารถรวมร่างกับหุ่นตัวที่ 1 หรือเปลี่ยนร่างเป็นหุ่น ได้)
Magiranger | เป็นเรื่องแรกที่มีนักรบปรากฏตัวในตอนแรก มากถึง 6 คนด้วยกัน เป็นเรื่องแรกที่หุ่นยนต์ตัวที่1 เกิดจากการขยายร่างของนักรบทั้ง 5 คน
Boukenger | เป็นเรื่องแรกที่นำพาหนะขนาดยักษ์ทั้ง 10 ลำมารวมร่างเป็น 1 ได้ เป็นเรื่องแรกที่เหล่าร้าย มีมากกว่า 1 กลุ่มตั้งแต่เริ่มเรื่อง และเหล่าร้ายไม่ได้ร่วมมือกัน เป็นเรื่องแรกที่หุ่นยนต์สามารถเปลี่ยนร่างเป็นเรือรบ (ลอยน้ำ) ขนาดยักษ์ได้ (ซึ่งในอดีตจะมีแต่เรือดำน้ำ ไม่ได้มีเรือรบที่ลอยเหนือผิวน้ำได้)
Gekiranger | เป็นขบวนการแรกที่นักรบไม่มีเข็มขัดติดตั้งที่เอว

## [แก้] ขบวนการนักสู้ของคนไทย

  ดูบทความหลักที่ ขบวนการสปอร์ตเรนเจอร์

ขบวนการสปอร์ตเรนเจอร์ เป็นขบวนการมนุษย์ห้าสีของไทย ออกอากาศทางช่อง 3 โดยออกอากาศครั้งแรกเมื่อวันที่ 6 สิงหาคม พ.ศ. 2549

เวลาฉาย วันอาทิตย์ เวลา 17.00 น.-17.30 น. โดยประมาณ และ แบ่งช่วงออกเป็น 3 ช่วงด้วยกัน

อำนวยการผลิต บริษัท บรอดคาซท์ ไทย เทเลวิชั่น จำกัด ผลิตโดย บริษัท ดีพี โปรมีเดีย จำกัด

จำนวนตอนที่ฉาย ทั้งหมด 55 ตอน
(ภาดแรกมี16ตอน)

คริสตัล ไนท์ เป็นขบวนการ ลำดับที่2ของไทย ออกอากาศทาง สถานีกองทัพบกช่อง5 ออกอากาศครั้งแรก วันที่ 1 ตุลาคม พ.ศ. 2549

เวลาฉาย วันอาทิตย์ เวลา 7.30 น.-7.50 น. โดยประมาณ และแบ่งช่วงเป็น 3 ช่วง

อำนวยการผลิตโดย บริษัท ทูนทาวน์ เอนเตอร์เทนเมนต์ จำนวนตอนที่ฉายทั้งหมด (ภาคแรกมี 9 ตอน)

### [แก้] เกร็ด

- สำหรับโกเรนเจอร์และแจ็คเกอร์นั้นคนที่สร้างคือ อ.โชทาโร่ อิชิโนโมริ
- แบ็ทเทิ่ลฟีเวอร์ เจนั้นโตเอะได้ร่วมสร้างกับมาเวลเจ้าของชูเปอร์ ฮีโร่คอมมิคต่างๆโดยก่อนหน้านั้นโตเอะได้สร้างสไปเดอร์แมน (ญี่ปุ่น)
- สำหรับผู้ผลิตของเล่นเซนไทต่างๆไม่ว่าจะเป็นพวกหุ่นDX, อุปกรณ์แปลงร่าง, อาวุธนั้นเป็นของบริษัทป๊อบปี้ปัจจุบันเป็นบันไดในค.ศ.1983
- ใน ค.ศ. 2006 นั้นได้มีสินค้าใหม่เป็นการ์ดเกมที่มีชื่อว่าการ์ดเดลส เรนเจอร์ สไตรค์
- สำหรับเซนไทนั้นเคยหยุดฉายในปี ค.ศ. 1978

## [แก้] แหล่งข้อมูลอื่น

- j-hero.com เว็บฮีโร่สายพันธุ์เอเชีย
- sentailover.com ชุมชนคนรักเซนไท
- supersentai.com เว็บเซนไทจากต่างประเทศ

ดึงข้อมูลจาก "http://th.wikipedia.org../../../%E0%B8%82/%E0%B8%9A/%E0%B8%A7/%E0%B8%82%E0%B8%9A%E0%B8%A7%E0%B8%99%E0%B8%81%E0%B8%B2%E0%B8%A3%E0%B8%99%E0%B8%B1%E0%B8%81%E0%B8%AA%E0%B8%B9%E0%B9%89.html".

หมวดหมู่: บทความที่ขาดแหล่งอ้างอิง | ขบวนการนักสู้

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Esperanto
- Español
- Français
- 日本語
- Bahasa Melayu
- Nederlands
- Polski
- Português
- Русский
- 中文